بھارت چین سرحدی جھڑپیں، 2020ء

بھارت چین سرحدی جھڑپیں، 2020ء 
5 مئی 2020ء کو اس وقت شروع ہوئیں جب دونوں فوجیں بھارت چین سرحد پر ایک دوسرے سے دست۔و گریباں ہو گئیں۔ بھارتی ذرائع کے مطابق 15/16 جون 2020ء کی جھڑپوں میں 20 بھارتی فوجی مارے گئے اور کم از کم 43 چینی فوجی زخمی ہوئے ہیں جن میں ایک کی جان بھی گئی ہے۔ متعدد ذرائع سے یہ خبر بھی آئی کہ چین نے 1ہ بھارتی فوجی بشمول 4 افسر کو حراست میں لے لیا ہے جنہیں 18 جون کو رہا کر دیا گیا۔ مگر بھارت نے اس طرح کی کسی بھی خبر کی نفی کی ہے اور چین ن بھی حراست میں لینے کی بات کو نکارا ہے۔ بھارت نے چین پر 6 جون کے معاہدہ کو توڑنے کر دریائے گلوان میں بھارتی گشتی جوانوں پر حملہ کا الزام لگایا ہے۔ چین نے دونوں جانب سے نقصان کا اعتراف کیا ہے مگر کو ئی اعداد و شمار جاری نہیں کیا ہے۔ البتہ بھارت پر بھارت چین سرحد کو عبور کرنے کا الزام لگایا ہے۔ جھڑپوں کا یہ واقعہ متنازع سکم کے قریب سرحد اور تبت خود مختار علاقہ اور لداخ کے قریب پینگونگ جھیل]] کے قریب پیش آیا ہے۔ دونوں ملکوں کے مابین جاری یہ جھڑب لداخ کے مشرقی علاقہ وہی خطہ ہے جہاں 1962ء چین بھارت جنگ کے نتیجہ میں سرحد تشکیل دی گئی تھی۔ جون کے وسط میں چینی افواج نے دریائے گلوان میں بھارت کی سڑکوں کی تعمیر پر اعتراض جتایا تھا۔

اسی تنازع کے دوران میں بھارت نے مزید 12,000 مزدوروں کو تعمیری کام جلد از جلد مکمل کرنے پر لگا دیا ہے۔ اس سلسلہ کی پہلی ٹرین 1600 مزدوروں کو لے کر14 جون 2020ء کو جھارکھنڈ سے ادھم پور کے لئے روانہ ہوئی۔ یہ لوگ بھارت چین سرحد پر تعمیری کام میں بارڈر روڈ آرگنائیزیشن کا تعاون کریں گے۔ ماہرین کا ماننا ہے کہ لداخ میں ڈربوک-شیوک-ڈی بی او سڑک منصوبہ کے خلاف چین احتیاطا جوابی کارروائی میں مبتلا ہے۔ چین نے بھی ان متنازع سرحدی علاقوں میں تعمیری کام شروع کر دیا ہے۔

پس منظر 
بھارت چین سرحد 20 مقامات پر متنازع ہے،۔ 1980 کی دہائی سے با تک دونوں ممالک کے درماین میں کوئی 20 بار سرحدی تنازعات پر بات چیت ہو چکی ہے۔ او آر ایف (آبزرور ریسرچ فاؤنڈیشن) کے مطالعے سے پتہ چلتا ہے کہ 2010ء سے 2014ء کے درمیاں میں سرحدی واقعات سے متعلق کوئی 1 یا 2 فیصد ہی خبریں ذرائع ابلاغ تک پہنچیں۔ 2019ء میں، بھارت نے پیپلز لبریشن آرمی کی ایل اے سی (لائن آف ایکچئل کنٹرول) کی 660 سے زیادہ خلاف ورزیوں اور 108 فضائی خلاف ورزیوں کی اطلاع دی جو 2018ء کے واقعات کی تعداد سے نمایاں طور پر زیادہ تھی۔ ایل اے سی کے بھارتی ورژن کی عکاسی کرنے والا کوئی عوامی سطح پر دستیاب نقشہ موجود نہیں ہے، اور محض سروے آف انڈیا کے نقشے ہی بھارتی کے لیے سرکاری سرحد کا واحد ثبوت ہیں۔ ایل اے سی کا چینی ورژن زیادہ تر لداخ خطے میں دعوؤں پر مشتمل ہے، لیکن چین شمال مشرقی بھارت میں اروناچل پردیش پر بھی دعوی کرتا ہے۔ 2013ء میں، بھارتی سفارت کار شیام سرن نے دعوی کیا تھا کہ چینی گشت کے ذریعہ "علاقے سے انکار" کی وجہ سے بھارت  کھو چکا ہے، لیکن بعد میں انہوں نے چینی دراندازی سے علاقے کے کسی بھی نقصان کے بارے میں اپنے دعوے واپس لے لیے۔ تنازعات، جھڑپوں اور سرحد پر فوج کو حالت جنگ جیسی صروت حال میں کھڑے کرنے کے باوجود، دونوں ممالک کے مابین 50 سال سے زیادہ عرصے سے سرحد پر ایک بھی گولی چلائی نہیں گئی ہے۔

ستمبر 2014ء میں، چینی اعلیٰ ترین رہنما شی جن پنگ کے دورۂ نئی دہلی کے موقع پر وزیر اعظم بھارت نریندر مودی نے سرحد کی حد بندی پر بات چیت سے کسی حل تک پہنچنے پر زور دیا تھا۔ مودی نے یہ بھی دلیل دی کہ سرحدی امور کے حل سے دونوں ممالک کو "ہمارے تعلقات کی صلاحیت کا احساس" کرنے میں مدد ملے گی۔ تاہم، 2017ء میں، چین اور بھارت ڈوکلام میں ایک بڑی محاذ آرائی میں آمنے سامنے آئے جو 73 دن تک جاری۔

اسباب 
متعدد وجوہات کو ان جھڑپوں کا محرک قرار دیا گیا ہے۔ایم آئی ٹی کے پروفیسر ٹیلر فراویل نے کہنا ہے کہ چین کی جانب سے لداخ میں یہ ردعمل بھارتی انفراسٹرکچر (پل، سڑکیں وغیرہ) خاص طور پر ڈربوک شیوک – ڈی بی او روڈ کی تعمیر کی وجہ سے تھا۔ انہوں نے مزید کہا کہ یہ کووڈ-19 وبا کے دوران میں چین کا اپنی قوت کا مظاہرہ ہے، کیوں کہ وبا کی وجہ سے چینی معیشت اور اس کی بین الاقوامی ساکھ کو نقصان پہنچا ہے۔ تبتی حکومت کے جلاوطن صدر، یوبسانگ سانگے کا کہنا ہے کہ یہ چین کے اندرونی مسائل کی وجہ سے چین سرحدی معاملات اٹھا رہا ہے اور کووڈ 19 پر چین پر بین الاقوامی دباؤ ڈالا جارہا ہے۔

واقعات

پینگونگ تساو 
5 مئی کو، پہلا تنازع بھارت اور چین کے درمیان میں مشترکہ جھیل پینگونگ تساو جو تبت، چین اور بھارت کے ساتھ مشترکہ ہے، اس کے کنارے پر بھارتی اور چینی فوجیوں کے درمیان میں تصادم کے طور پر شروع ہوا۔ ایل اے سی جھیل سے بھی گزرتی ہے۔ایک ویڈیو میں دیکھا گیا ہے کہ دونوں ممالک کے سپاہی لائن آف ایکچول کنٹرول کے ساتھ مکہ بازی اور پتھراؤ کرنے میں مصروف ہیں۔

سکم 
بھارتی ذرائع ابلاغ کے مطابق، 10 مئی کو، چینی وادی موگوتھنگ میں گھسے اور بھارتی فوجیوں پر چیخنے لگے کہ: یہ تمہاری سرزمین نہیں ہے۔ یہ بھارت کا علاقہ نہیں ہے … تو، بس واپس جاؤ۔ جوابا ایک بھارتی لیفٹینینٹ نے چینی میجر کی ناک پر مکا مار ديا۔

مزید دیکھیے 
 بھارت چین تعلقات

حوالہ جات 

2020ء میں تنازعات
2021ء میں تنازعات
2021ء میں چین
بھارت چین سرحد
بھارت کے علاقائی تنازعات
بھارت میں 2020ء
بھارت میں 2021ء
صفحات مع گراف
عوامی جمہوریہ چین کے علاقائی تنازعات
جاری تنازعات
2020ء میں چین
Short description is different from Wikidata